Jeg ved ikke, hvem der har fundet på at hæfte en positiv betegnelse på hybrid- og elbiler, men de er altså ikke grønne. De udleder – efter mange års kørsel – mindre CO2 end en konventionel bil, og kommer strømmen fra vedvarende energi, er det bedre, end hvis den kommer fra kul. Men grøn er individuel persontransport altså ikke, og bæredygtigt bliver det aldrig.

Cyklen er et grønt transportmiddel, og mange flere ville bruge den, hvis transportsystemer blev sammentænkt, og de fik en smule af de subsidier, som olieindustrien modtager.